Det er en stor glede for oss i Svene IL Fotball for 13.gang å kunne invitere til TINE fotballskole. Vi håper alle som har lyst, melder seg på så snart som mulig. Lærerike og artige dager på fotballbanen i vente!

# Tidsrom og bane

TINE Fotballskole gjennomføres i 2016 dagene **onsdag 22. juni, torsdag 23. juni og fredag 24. juni**.

Alle dager fra kl. 10.00 til kl. 15.00 på Stevningsmogen Fritidspark.

# Alder

Fotballskolen arrangeres for barn i **aldersgruppen 6 år t.o.m. 14 år**, d.v.s. 1. t.o.m. 8. klasse skoleåret 2015/16. For eldste årsklasse tas det forbehold i forhold til antall påmeldte. Vi presiserer at de minste må være født i år 2009 eller tidligere.

# Hva koster det og hva får vi?

Deltakelse på fotballskolen koster **kr. 450,- pr. deltaker**, og avgiften må være betalt senest **12.06.16**.

Deltakerne får: T-skjorte, sekk, en fotball og diplom. Deltakerne får et TINE-produkt (drikke) til ett måltid hver dag, men må ta med matpakke selv unntatt siste dag. Den dagen legges det opp til avslutning med bespisning.

# Ansvarlig

Hovedansvarlig for TINE Fotballskole er Svene IL Fotball. Vi skal også i år få med oss dyktige instruktører, som vil gjøre skolen til en positiv sommeropplevelse der ungene får økt ferdighetene sine på fotballbanen i trivelig samvær med andre unger.

**Forbehold:** Vi har begrenset antall plasser, og ved fulltegning vil medlemmer av Svene IL bli prioritert. Dette gjelder kun ved påmeldinger som er mottatt før påmeldingsfristen. Vi kan med andre ord ikke garantere alle plass, dessverre.

# Påmelding

**Påmelding er ikke godkjent før deltakeravgiften er betalt. Deltakeravgiften betales samtidig med påmelding til konto: 2291.18.85747.**

**Viktig: Betaling merkes med ”Fotballskole” og barnets navn**

Samtidig med betaling av deltakeravgiften melder man seg på ved å gå inn på Svene IL sin nettside [www.svene.no](http://www.svene.no) og melde seg på ved å bruke den linken som ligger der.

##### Påmeldingsfrist/betalingsfrist: 12. juni, men husk ”førstemann til mølla……”

Kristin Kjenaas

Leder Svene IL Fotball